Academy 2019 – Cultural Heritage ePromotion in the Krka & Kolpa/Kupa River Basin

<http://eregion.eu/22-5-2019-academy-2019-cultural-heritage-epromotion-krka-kolpa-river-basin>

**Kulturna dediščina porečja Krke in Kolpe**

Dr. Milček Komelj

Prispevek na posvetu je zasnovan kot kratek informativen oris pomena raznovrstne dediščine teh krajev z omembo samostanov, gradov, cerkva, slikarjev, književnikov in glasbenikov. Poudariti želi, da Slovenci svojo identiteto utemeljujemo prav na bogati in raznovrstni kulturni dediščini. S tem v prvi vrsti osmišljamo sami sebe in svoj narodni obstoj, šele s tako utemeljeno samozavestjo pa lahko oznanjamo poznavanje svojih tudi pokrajinsko zaznamovanih kulturnih posebnosti – od ljudskega izročila do sodobne ustvarjalnosti, ki sproti postaja izročilo – tudi vsemu širšemu svetu.